Chenova

Chenova (Zena en ligur, Genova en italiano y oficialment) ye una comuna italiana en a rechión de Liguria, que ye la capital d'a suya rechión y tamién d'a ciudat metropolitana de Chenova. Ye a lo canto d'a mar Mediterrania, en o golfo de Chenova. Tien una superficie de 243 km², una población de 611.683 habitants (en 2008) y una densidat de población de 2.517,21 hab/km². Ye lo puerto mas important d'Italia y ye o segundo puerto d'a mar Mediterrania dimpués d'o de Marsiella, en Francia. A ciudat creixió en o sieglo XX, incorporando muitos municipios amanaus, y hue tien 71 unidaz urbanas, dimpués de que s'han adhibiu 25 municipios. Toponimia En aragonés medieval s'escribiba Genova, Genua, Genoa, con atras variants ortograficas, d'astí os chentilicios Genoveses u Chenueses. En o Libro d'as Marabillas d'o Mundo trobamos Genoa y lo chentilicio Genoeses: En a Gran Cronica d'Espanya trobamos o chentilicio ginoueses: Tamién en as actas d'as Corz d'Alcanyiz de 1436: Cheografía A ciudat de Chenova se troba situada a lo canto d'o golfo de Chenova, que fa parte d'a mar Ligur y, a lo suyo traviés, d'a mar Mediterrania. Os monts Apenins prencipian chusto a lo norte d'a ciudat, que amás ye amanada a la plana d'o río Po. Mugas O suyo termin municipal muga con os termins d'Arenzano, Bargagli, Bogliasco, Bosio, Campomorone, Ceranesi, Davagna, Masone, Mele, Mignanego, Montoggio, Sant'Olcese, Sassello, Serra Riccò, Sori y Tiglieto. Historia Chenova tien una ampla historia. Estió una ciudat d'os ligurs, y los cartachineses la destruyioron en 209 aC. Fue reconstruyida dimpués d'a suya incorporación a l'Antiga Roma. En 932 una flota de piratas musulmana la conquirió y la espulló. En a Edat Meya, Chenova estió una "Republica maritima", a Republica de Chenova, construyida sobre lo comercio maritimo. Dominó as islas de Cerdenya y Corcega, aliada primero con a Republica de Pisa y dimpués en solitario, dimpués de bellas luitas con os pisans. En 1453, a conquiesta de Costantinoble por l'Imperio Otomán estió un golpe cerenyo ta Chenova. Dica istas calendatas, Chenova estió aliada con Espanya, a qui dió aduya militar, en especial maritima. Estió tamién un important puesto en o camín espanyol, ta portiar tropas d'Espanya enta Flandres por a mar Mediterrania. En 1815 se decidió en o Congreso de Viena que s'adhibise a lo Reino d'o Piamonte, feito que significó dimpués que s'adhibise a lo Reino d'Italia y a l'actual Italia. Estió una important base militar d'a Regia Marina italiana en o sieglo XX, especialment mientres a Segunda Guerra Mundial. Esportes En chenova tien a suya seu a Federación Internacional de Basketbol (FIBA). Instalacions esportivas D'entre todas las instalacions esportivas cal destacar o Estadio Luigi Ferraris, de propiedat municipal, a on chugan os principals equipos de fútbol d'a ciudat y la selección masculina de rugby d'Italia. Entidaz esportivas O fútbol ye representau prencipalment por 2 equipos: o Genoa Cricket and Football Club, o club mas antigo en actividat contina d'Italia, y por a Union Calcio Sampdoria que ye lo mas conoxiu y representativo d'a ciudat. Administración Alcaldes Localidaz achirmanatas 1991: Buenos Aires (Archentina). Vinclos externos Se veigan as imáchens de Commons sobre Chenova. (it) Pachina web oficial municipal de Chenova. Referencias